เมื่ออาทิตที่แล้วผมไปเตะบอล แล้วมีอาการแสบจมูกและก็มีเลือดออกข้างเดียว แล้วค่าฝุ่นpmที่เชียงใหม่ในต้องนั้นขึ้นสูงมากอยากทราบว่าเป็นภูมิแพ้หรือเปล่าครับ เป็นนานไหมครับเพราะตอนนี้ยังแคะแล้วยังมีเลือดนิดหน่อย
สวัสดีค่ะ อาการแสบจมูกมีเลือดไหลออกมาทางจมูกนั้น อาจจะเกิดจากการที่จมูกแห้งมากจนเกินไป การแคะจมูกรุนแรงจนมีเส้นเลือดฝอยแตก ภูมิแพ้จมูก การมีเนื้องอกในจมูก เป็นต้นโดยการอยู่ในสภาพแวดล้อมที่มีฝุ่นควันมาก อาจกระตุ้นให้เกิดอาการภูมิแพ้จมูกกำเริบขึ้นได้ แต่อาจไม่ได้เป็นสาเหตุให้มีเลือดออกทางจมูกโดยตรงแนะนำการไม่ไปแคะแกะเกาในจมูกอย่างเด็ดขาด อยู่ในสภาพอากาศที่ไม่มีฝุ่นควันมาก หรือการใส่หน้ากากอนามัยเมื่อต้องออกไปข้างนอก รับประทานยาแก้แพ้หรือยาลดอาการคัดจมูกได้หากมีอาการมาก และถ้ามีเลือดไหลออกมามากไม่หยุด ปวดในจมูกมาก ควรรีบไปพบแพทย์